Daar is voorstanders om die woord Amen heeltemal te verwyder vanweë die kontensieuse oorsprong en onsekerheid van die ooreenkoms tussen die Hebreeuse en Egiptiese grondwoorde wat beide a-m-n is. Daar is ook diegene wat beweer dat die Masoretiese vokaal toevoegings vir ons duidelik wys dat die Hebreeuse woord AMEIN is en dat tesame met onsekerheid die meer waarskynlike naam van die Mitsri idool AMEN is.
Indien ons wel van die term ‘ dit is vas’ of ‘laat dit so wees’ gebruik wil maak is die werklike Hebreeuse woord, ‘OMEIN’. Dit sou normaalweg soos AMEN gespel in Afrikaans maar die uitspraak is baie verskillend. Die ‘A’ is meer soos die Engelse ‘AWE’, derhalwe die ‘Ô’. Miskien sou ŉ kappie help. Die ‘E’ het weer ŉ ‘EI’ klank, ÔMEIN.
“En in alles wat Ek julle gesê het, bewaar dit. En die naam van ander elohim mag julle nie noem nie, dit mag nie uit jou mond gehoor word nie.”
“En in daardie dag,” sê יהוה, “sal jy My, ‘My Man,’ noem en jy sal My nie meer ‘My Baäl’ noem nie. En Ek sal die name van die Baälim uit haar mond verwyder, en hulle sal nie meer op hul naam onthou word nie.”